[{"text_idx": "#000000", "text": "Trwy glicio \"Derbyn\", rydych yn cytuno i storio cwcis ar eich dyfais er mwyn gwella'r llywio o amgylch y wefan, i ddadansoddi'r defnydd a wneir o'r safle, ac i helpu gyda'n gwaith marchnata. Gallwch weld rhagor o wybodaeth yn ein Polisi Preifatrwydd"}, {"text_idx": "#000001", "text": "Mae hwn fel arfer yn ddiwrnod hawdd o gerdded, a llawer ohono ar hyd yr afon, yn weddol wastad gyda rhai elltydd ysgafn. Mae'r llwybr yn gadael y Bontnewydd-ar-Wy ar darmac am 800 llath (750 metr). Byddwch yn ofalus iawn ar y rhan hon o'r daith am fod y traffig yn teithio'n gyflym iawn ar y ffordd hon."}, {"text_idx": "#000002", "text": "Yn agos at Lanfair-ym-Muallt, mae'r dyfroedd gwyllt a phyllau dwfn yng Nghreigiau Penddol yn arbennig o ysblennydd ar o\u0302l glaw trwm. Mae'r llwybr yn cyrraedd Llanfair-ym-Muallt ar hyd rhodfa goed gerllaw'r Afon Gwy drwy barc Y Groe."}, {"text_idx": "#000003", "text": "Llanelwedd, sydd yr ochr arall i'r afon o Lanfair-ym-Muallt, yw cartref a maes arddangos parhaol Cymdeithas Amaethyddol Frenhinol Cymru. Pan fydd Sioe Frenhinol Cymru'n digwydd ym mis Gorffennaf bob blwyddyn, mae Llanfair-ym-Muallt yn orlawn ag arddangoswyr, ymwelwyr a'r gymuned ffermio o bob cwr o'r wlad, am bedwar diwrnod o gystadlu sy'n cynnwys da byw, torri coed, treialon cw\u0302n defaid, cneifio, garddwriaeth, me\u0302l a chrefftau, yn ogystal ag atyniadau, arddangosiadau, gweithgareddau a cherddoriaeth fyw."}, {"text_idx": "#000004", "text": "Yn y 18fed ganrif daeth yn ffasiynol i ymweld a\u0302 lleoedd oedd a\u0302 ffynhonnau dw\u0302r mwynol i \u2018gymryd y dw\u0302r\u2019. Gallai Llanfair-ym-Muallt gynnig Ffynhonnau'r Parc (dw\u0302r halwynog) a Ffynhonnau'r Glannau (ffynnon sylffwr), oedd yn boblogaidd gyda phobl o Oes Fictoria a'r Oes Edwardaidd oedd yn chwilio am iacha\u0302d. Cyrhaeddodd y rheilffordd yn yr 1860au a bu hynny o gymorth i gynyddu poblogrwydd y dref, ac ychwanegwyd \u2018Wells\u2019 i'w henw Saesneg \u2013 Builth Wells. Cafodd ardal glan yr afon, sef Y Groe, ei throi'n ardal gyhoeddus braf gyda phafiliwn cychod a bandstand."}, {"text_idx": "#000005", "text": "Mae cofeb yng Nghilmeri, y tu allan Lanfair-ym-Muallt i ddangos y fan lle lladdwyd yr arwr o Gymro, Llywelyn ap Gruffudd, yn 1282. Llywelyn oedd gwir Dywysog olaf Cymru cyn i'r teitl gael ei ail ddefnyddio gan Edward I a'i roi i etifedd gwrywaidd gorsedd Lloegr. Yn dilyn ei farwolaeth, yn o\u0302l y chwedl, cafodd pen Llywelyn ei olchi yn y ffynnon gerllaw. Gyda'i farwolaeth y daeth diwedd i wrthsafiad trefnedig i reolaeth Lloegr yng Nghymru ac, i bob pwrpas, terfynodd yr hawliad am annibyniaeth Cymru gyda'i farwolaeth ef."}, {"text_idx": "#000006", "text": "Bwyd a diod lleol, bywyd gwyllt a straeon o'r Afon Gwy"}, {"text_idx": "#000007", "text": "Dod o hyd i leoedd clud i orffwys ac adfywio..."}, {"text_idx": "#000008", "text": "Gadewch i rywun arall wneud y gwaith..."}, {"text_idx": "#000009", "text": "Mae'n gyflawniad gwych i gerdded y llwybr cyfan, pob milltir o'r 136. Nodwch y milltiroedd drwy gadw cofnod o'ch taith a chasglu stampiau pasbort (digidol) ar hyd y daith..."}]